ผ่าคลอดมาค่า ก่อนไปตรวจภายในมีเพศสัมเพศกับแฟน1ครั้งและต่อมาตรวจภายในและฉีดยาคุมมา1วันมีเพศสัมเพศกับแฟนแล้วมีเลือดอกทางช่องคลอดกะปิกะปอยแต่ไม่เยอะถึงขั้นใส่ผ้าอนามัยค่า หลังจากนั้น4-5วันมีเพศสัมเพศครั้งค่า ระหว่างนี้มีเลือดไหลทุกวันเลยค่า อยากทราบว่าอันตรายไหมค่า แล้วมีโอกาสท้องไหมค่า ให้นมลูกประจำค่า
สวัสดีค่ะ หากเพิ่งไปตรวจหลังคลอดตามนัด แสดงว่าน่าจะยังคลอดลูกยังไม่เกิน 2 เดือน ดังนั้น หากยังคงให้นมลูกอย่างสม่ำเสมอทุกวัน และยังไม่มีประจำเดือนมา การมีเพศสัมพันธ์ ก็จะมีโอกาสในกาสในการตั้งครรภ์น้อยมากอยู่สำหรับเลือดที่ออกกะปริดกะปรอยหลังจากที่ได้ฉีดยาคุมกำเนิดไป น่าจะเป็นเลือดที่เกิดจากผลข้างเคียงของยาฉีดได้ค่ะ หากเลือดที่ออกมีปริมาณไม่มาก ไม่มีปวดท้องน้อย แนะนำควรสังเกตอาการไปก่อน เพราะโดยปกติ เมื่อผ่านไปซักระยะ เลือดที่ออกจะค่อยๆ ลดน้อยลงจนหายไปเอง และเมื่อฉีดต่อเนื่องไปซัก 2-3 เข็ม ก็มักจะทำให้ประจำเดือนไม่มาได้ ซึ่งก็เป็นผลจากฮอร์โมนจากยา ที่ไปทำให้เยื่อบุโพรงมดลูกฝ่อบางลง ไม่ได้อันตรายอะไรแต่หากเลือดที่ออกมีปริมาณมาก ไม่มีแนวโน้มลดลง หรือออกทุกวันต่อเนื่องนานหลายสัปดาห์ หรือมีปวดท้องน้อยมาก แนะนำควรไปพบสูติ-นรีแพทย์เพื่อตรวจว่าเกิดจากสาเหตุอื่นๆ หรือไม่ เช่น มีมดลูกอักเสบ มะเร็งปากมดลูก เป็นต้น